راں

راں (Raan/Rawn) ایک قدیم جٹ قبیلہ ہے جس کی تاریخ قبل مسیح تک جاتی ہے۔ راں دوسرے جٹ قبائل کی طرح انڈوسیتھین ماخذ سے ہیں جن میں آریاؤں کا اثر پایا جاتا ہے۔

راں جٹ قبیلہ راجا کرن کی اولاد سے ہے اور یہ تاریخی طور پر سورج بنسی ہیں۔ راجا کرن جٹوں کی کئی مشہور گوتوں (وڑائچ، ساہی، میکن، بھنڈر، دھوتھڑ، ڈھوڈہ، متی اور ہنجرا وغیرہ) کا جد امجد ہے۔

یہ قبیلہ پنجاب سمیت پاکستان کے مختلف علاقوں میں آباد ہے۔ جن میں ڈیرہ اسماعیل خان، کراچی، لاڑکانہ، ملتان، لودھراں، راجن پور، سیالکوٹ، منڈی بہاءالدین ، گوجرانوالا، سرگودھا، ٹوبہ ٹیک سنگھ ، احمد پور سیال (جھنگ)، خانیوال، وہاڑی اور بھکر کے علاقے قابل ذکر ہیں۔ پاکستان کے علاؤہ انڈین پنجاب اور راجستھان میں بھی راں آباد ہیں۔

راں جٹ قبیلہ مسلم، سکھ اور ہندو تینوں مذاہب میں موجود ہے۔

راں برادری کی تاریخ مرتب کرنے کے لیے منڈی بہاؤ الدین سے تعلق رکھنے والے ممتاز مصنف چوہدری یاسر عرفات راں کی طرف سے "راں جٹ قبیلہ" نام سے ایک کتاب لکھی گئی ہے جس میں شاندار ماضی کے حامل راں قبیلے کے حال اور ماضی کے متعلق بہترین معلومات فراہم کی گئی ہیں ۔

علاقے
 قادر پور راں (ملتان)
 راں لب دریا (ملتان)
 دلے والہ (بھکر)
 جام پور (راجن پور)
 حاصل پور (بہاولپور)
 چکنمبر 320 ج ب راں (ٹوبہ ٹیک سنگھ)
 کالا پہاڑ (ٹوبہ ٹیک سنگھ
 معظم آباد (سرگودھا)
 پنڈی راواں (منڈی بہاؤ الدین)
 ڈہوک جوڑی (منڈی بہاؤ الدین)
 ڈہوک داود (منڈی بہاؤ الدین)
 مانگٹ (منڈی بہاؤ الدین)
 چکیاں راواں (گوجرانوالہ)
 آدو راں (گوجرانوالہ)
 جسو راں (سیالکوٹ)
 کالا راں (سیالکوٹ)
 موضع راں (سیالکوٹ)